阅读下面的文言文，完成下面小题。
吾家在唐为辅相者六人，廉直忠孝，世载令闻。念后世不可事伪国、苟富贵，以辱先人，始弃官不仕。东徙渡江，夷于编氓。孝悌行于家，忠信著于乡，家法凛然，久而弗改。宋兴，海内一统。陆氏乃与时俱兴，百余年间文儒继出，有公有卿，子孙宦学相承，复为宋世家，亦可谓盛矣！然游于此切有惧焉，天下之事，常成于困约，而败于奢靡。游童子时，先君谆谆为言，太傅①出入朝廷四十余年，终身未尝为越产;家人有少变其旧者，辄不怿;晚归鲁墟，旧庐一椽不可加也。楚公②少时尤苦贫，革带敝，以绳续绝处。秦国夫人③尝作新襦，积钱累月乃能就，一日覆羹污之，至泣涕不食。姑嫁石氏，归宁，食有笼饼，亟起辞谢曰：“昏耄不省是谁生日也。”左右或匿笑。楚公叹曰：“吾家故时，数日乃啜羹，岁时或生日乃食笼饼，若曹岂知耶？”是时楚公见贵显，顾以啜羹食饼为泰，愀然叹息如此。游生晚，所闻已略;然少于游者，又将不闻。而旧俗方已大坏。厌黎藿，慕膏粱，往往更以上世之事为讳，使不闻。此风放而不还，且有陷于危辱之地、沦于市井、降于皂隶者矣。复思如往时安乐耕桑之业、终身无愧悔，可得耶？呜呼!仕而至公卿命也退而为农亦命也若夫挠节以求贵市道以营利吾家之所深耻。子孙戒之，尚无堕厥初。（节选自宋·陆游《放翁家训·序》）【注】①太傅：陆游的高祖。②楚公：陆游的祖父。③秦国夫人：陆游的祖母。出作入息，农之治生也；居肆成事，工之治生也；贸迁有无，商之治生也；膏油继晷，士之治生也。然士为四民之首，尤当砥砺表率，效古人体天地、育万物之志，今一生不能治，何云大丈夫哉！治生非必蝇营营逐逐、妄取于人之谓也。若利己妨人，非唯明有物议、幽有鬼神，于心不安，况其祸有不可胜言者矣，此岂善治生欤？夫俭者，守家第一法也。故凡日用奉养，一以节省为本，不可过多。宁使家有赢余，毋使仓有告匮。且奢侈之人，神气必耗，欲念炽而意气自满，贫穷至而廉耻不顾。俭之不可忽也若是夫！（节选自宋·叶梦得《石林治生家训要略》）
请概括陆游、叶梦得二人对家风的要求有何异同。
陆侧重有气节，道义，叶侧重作世人治生表率。两人都认为要节俭，不能营营逐利。

本题主要考查归纳内容要点，概括中心意思及分析概括作者在文中的观点态度的能力。解答此类试题，需要理解语段的意思。对句子中难懂的地方，应该前后推导，认真理解。陆游文中“天下之事，常成于困约，而败于奢靡”“而旧俗方已大坏。厌黎藿，慕膏粱，往往更以上世之事为讳，使不闻。此风放而不还，且有陷于危辱之地、沦于市井、降于皂隶者矣”，与叶梦得文中“夫俭者，守家第一法也。故凡日用奉养，一以节省为本，不可过多”，都提倡子弟要节俭用度，不可追求奢靡享受。陆游提到“若夫挠节以求贵，市道以营利，吾家之所深耻”，即以改变节操营利为耻；而叶梦得认为在谋生时“若利己妨人，非唯明有物议、幽有鬼神，于心不安，况其祸有不可胜言者矣”，要正直诚信，不能损人利己；二人都认为不能够为了追求利益就放弃道德准则，营营逐利。不同处在于，陆游更注重“念后世不可事伪国、苟富贵，以辱先人，始弃官不仕”“若夫挠节以求贵，市道以营利，吾家之所深耻。子孙戒之，尚无堕厥初”，即重视子弟要坚守节操道义，这是保持家风不堕的要务。而叶梦得则更注重“士为四民之首，尤当砥砺表率，效古人体天地、育万物之志，今一生不能治，何云大丈夫哉”，即要求子孙必须要懂得经营家业，有谋生之计，作世人表率。